謝佳旺

謝佳旺，有時會用藝名佳旺，馬來西亞音樂人，喺砂拉越美里出世，亦有喺香港、台灣同新加坡嘅演藝圈活動，而家係華納版權嘅詞曲創作人。

早年生涯 
謝佳旺阿爺係已故拿督斯里謝晉新，老竇係謝敦發，仲有一個阿哥同一個妹。

佢一家5口都鍾意唱歌，小學時期喺美里中華公學就讀6年，中學時期喺美里中華中學就讀。畢業後佢去咗吉隆坡韓新傳媒學院讀廣播電視電影系，獲得師姐賞識，有機會半工讀咁做駐唱歌手，之後獲得民歌餐廳老闆賞識，仲同子熒聯合出過一隻碟《樂旅行》，入面有接近70%嘅詞曲係由佳旺包辦嘅。

幕後音樂人工作 
不過，佢經歷過一段以藝人姿態，頻頻出席各種活動同接通告嘅生活後，就發現自己並唔享受喺鎂光燈下嘅生活，之後佢就主要喺幕後發展，曾經為陳勢安嘅專輯《壞掉的我們》製作部分歌曲，亦同其他知名歌手合作等。

2014年，謝佳旺同拍檔吳振豪、王耀建成立咗漢堡音樂製作公司，主要業務係製作唱片同單曲。

而去到2020年，佢幫陳柏宇同盧廣仲寫嘅歌曲，都得到當地樂壇嘅認許，佢甚至攞埋金馬獎最佳原創電影歌曲。

個人家庭狀況 
佢已經結咗婚，有一個仔。

作品

2013年 
 《傷》

2018年 
 《解藥》
 《你知道》

2020年 
 《刻在我心底的名字》
 《感情這回事》

得獎 
 2020年度叱吒樂壇流行榜頒獎典禮－專業推介叱吒十大 第8位《感情這回事》
 第57屆金馬獎頒獎典禮－最佳原創電影歌曲《刻在我心底的名字》

馬來西亞作曲家